Hannibal (cinta de 2001)

:*Iste articlo ye sobre una cinta estausunidense estrenada en l'anyo 2001; ta atros usos, se veiga *'Hannibal***.

***Hannibal**' (títol orichinal, estrenada en Aragón con ixe mesmo títol) ye una cinta de cine d'intriga de drama de terror coproducida por o cine estausunidense, lo cine britanico y lo cine italiano estrenada l'anyo 2001, dirichida por Ridley Scott seguntes un guión adaptau por David Mamet y Steven Zaillian (basau en *[[Hannibal (novela de Thomas Harris)|Hannibal]]*, una novela publicada por Thomas Harris l'anyo 1999), con una banda sonora orichinal de Hans Zimmer, una dirección de fotografía de John Mathieson y una producción cinematografica de Dino De Laurentiis, Martha De Laurentiis y Ridley Scott ta las productoras *[[Metro-Goldwyn-Mayer Pictures]]*, *[[Universal Pictures]]*, *[[Dino De Laurentiis Company]]* y *[[Scott Free Productions]]*. Fan parte de l'elenco d'actors d'a cinta, entre d'atros, Anthony Hopkins, Julianne Moore, Gary Oldman, Ray Liotta, Frankie R. Faison, Giancarlo Giannini, Francesca Neri, Željko Ivanek, David Andrews, Francis Guinan, Robert Rietti, Enrico Lo Verso, Ivano Marescotti, Fabrizio Gifuni, Marco Greco, Hazelle Goodman, Terry Serpico, Boyd Kestner, Peter Shaw, James Opher, Don McManus, Danielle de Niese, Mark Margolis y Bruce MacVittie.

A cinta ye una secuela de *[[The Silence of the Lambs (cinta)|The Silence of the Lambs]]* (1991, Jonathan Demme) y tenió continidat con una tercera cinta en a serie, *[[Red Dragon (cinta de 2002)|Red Dragon]]* (2002, Brett Ratner), concebida como una precuela d'a primer cinta. En *Hannibal* se conta cómo *[[Clarice Starling ]]*, l'achent especial d'o FBI que heba colaborau en conseguir que lo perigloso caníbal engarcholau *[[Hannibal Lecter]]* accedise a partecipar en a captura d'un atro perigloso asasino en serie (*[[Jame Gumb]]*), se troba suspensa d'as suyas funcions por una detención que ha fallau y a on s'ha visto obligada a disparar y matar a bels sospeitosos. Dende lo caso que la fació famosa han pasau 10 anyos, o mesmo tiempo que fa que *Hannibal Lecter* conseguise fugar-se. Agora *Clarice* contina investigando lo caso d'a fuga mientres se troba suspensa (por presions de *[[Mason Verger]]*, a sola victima supervivient de *Lecter*) y consigue descubrir una pista que la fa plegar enta lo posible puesto a on s'amaga *Lecter*, que ye la ciudat de Florencia en Italia. Simultaniament, un policía italiano tien sospeitas de que un conservador d'a biblioteca de Florencia, *Fell*, ye en realidat *Lecter* y treballa ta asegurar-lo, ponenso-se en contacto con *Verger* ta cobrar a recompensa que iste ufre por a captura de *Lecter*. Cuan *Verger* conoix ixo, maniobra ta sobornar a *Paul Krendler*, funcionario d'o Departamento de Chusticia d'os Estaus Unius que ye molesto porque *Clarice* ha refusau as suyas proposicions sexuals, ta que acuse falsament a la muller d'amagar prebas y asinas conseguir capturar él a *Lecter*. Tanimientres, iste ha descubierto que lo policía ye dezaga d'él y lo mata. Cuan consigue capturar a *Lecter*, *Verger* se troba con que lo suyo emplegau accepta la oferta de *Lecter* ta matar-lo a él, y l'emplegau deixa a *Verger* en mans d'un latonamen afamau que se lo minchan. Cuan *Clarice* consigue localizar-los, troba a *Lecter* cocinando parte d'o cerebro de *Krendler* y dando-se-lo a iste ta que lo minche.

A cinta s'ambienta en Washington, DC en Estaus Unius y en Florencia en Italia, en epoca actual d'a cinta (2001) y las suyas escenas se filmoron en Asheville (Carolina d'o Norte), Richmond (y atros puestos de Virchinia) y Washington, DC en Estaus Unius y en Florencia (Ciudat metropolitana de Florencia) y bels puestos en Cerdenya en Italia.

*Hannibal* ye una cinta que ha recubiu cuantos premios y nominacions, encara que garra d'éls no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Hannibal'' en Internet Movie Database.
*  ''Hannibal'' en TCM Movie.
*  ''Hannibal'' en Rotten Tomatoes.
*  ''Hannibal'' en Metacritic.
*  ''Hannibal'' en Box Office Mojo.